Li Noû Lovén - Wikipedia

# Li Noû Lovén

### Èn årtike di Wikipedia.

Li Noû Lovén est ene nouve vile rebanêye dins Ocgniye-Li Noû Lovén.

Li grande plaece do Noû Lovén, avou a hintche li cinema, å mitan l' Aula Magna, et a droete li faculté d' teyolodjeye
Li reuwe des Walons dispu li plaece di l' univiersité

## [candjî] Istwere

C' est e 1425 ki tot a cmincî, cwand li påpe Mårtén V a tuzé di fé ene nouve univiersité dins li Dutcheye do Braibant. C' est insi k' a skepyî li Catolike Univiersité di Lovén. Å cmince, tot esteut e latén, les prumires luçons e francès vegnnut e 1687 et e neyerlandès e 1911. Adon gn aveut a Lovén des djonnes di Flande et di Waloneye, tchaeke di si costé avou ses luçons.

Mins e 1976, les flaminds studiants dimandnut ki Lovén fouxhe tote flaminde, sins pupont di francès-dvizants. C' est çoula k' on lome e Waloneye li Walen buiten (les Walons a l' ouxh). Adon, on côpe l' univiersité e deus avou l' KUL à Lovén et l' UCL ôte pårt. On a bén tuzé di l' mete e Nameur, ewou gn aveut ddja ene pitite univiersité. Mins come c' est ene catolike univiersité riloyeye å diyoceze di Maline-Brussele, ele diveut dmorer e Braibant. Adon, on a fwait ene nouve vile å mitan des paxhis, dlé Ocgniye. C' est insi k' on a basti l' Noû Lovén.

Les prumirès lçons ont cmincî e 1972. Eyet totes les facultés estént å Noû Lovén e 1979.

## [candjî] Li vile

Li Noû Lovén, ç' n' est nén djusse ene univiersité. C' est ene vraiye vile avou des botikes, des cinemas, des cåbarets, des restôrants,... Asteure, gn a d' pus di dmorants ki di studiants. Li cinte est basti so ene dale di béton avou des plaeces po les vweteures padzo. Å dzeu, on n' pout daler k' a pîs. Cwate coulots si stindnut so les boirds del valêye. On les lome d' aprés les vîs hamteas: Bierwåd, Hocaye, Låzele et Brouhire.

Prin del pådje «http://wa.wikipedia.org../../../l/i/_/Li_No%C3%BB_Lov%C3%A9n_0b07.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Deutsch
- English
- Español
- Français
- Bahasa Indonesia
- Lëtzebuergesch
- Nederlands
- Română